Държавен вестник, бр. 94, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  94
обществеността и заинтересуваните институ­
ции възможност за изразяване на становища, 
бележки и препоръки.
Чл. 15. Органът по чл. 3, ал. 3 представя 
на ЕК междинен доклад за напредъка в из­
пълнението на програмата от мерки в срок 
до 3 години считано от първоначалното пуб­
ликуване или актуализиране на програмата 
от мерки по чл. 12.
Чл. 16. (1) На всеки етап от разработването, 
актуализацията и изпълнението на морската 
стратегия се осигурява достъп до екологична 
информация съгласно изискванията на ЗДОИ 
и ЗООС. 
(2) На ЕК се осигурява достъп и право 
за използване на пространствени данни от 
Националния портал за пространствени дан­
ни съгласно ЗДПД, получени вследствие на 
първоначалната оценка по чл. 8, ал. 1 и от 
програмата за мониторинг по чл. 11 във връзка 
с преразглеждане състоянието на морската 
околна среда в ЕС.
(3) В 6-месечен срок от получаване на 
данните и информацията от първоначалната 
оценка по чл. 8 и от програмата за мониторинг 
по чл. 11 органът по чл. 3, ал. 3 предоставя 
тези данни на Европейската агенция по околна 
среда във връзка с изпълнение на нейните 
задължения. 
Чл. 17. Органите по чл. 3 предоставят на 
ЕК при поискване всякаква допълнителна 
информация, свързана с нотификациите по 
§ 6, ал. 2, § 7, ал. 2 и § 8, ал. 2 от преходните 
и заключителните разпоредби.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Антропогенен произход“ са дейности, 
причини и следствия, породени от човека.
2. „Алтернативни енергийни източници“ са 
водород, отпадни продукти от технологични 
процеси и други.
3. „Възобновяеми енергийни източници“ 
са възобновяеми неизкопаеми източници, 
а именно вятърна, слънчева, аеротермална, 
геотермална, хидротермална и океанска 
енергия, водноелектрическа енергия, биома­
са, сметищен газ, биогаз от пречиствателни 
инсталации за отпадъчни води.
4. „Добро състояние на околната среда“ 
е състоянието на околната среда в морски­
те води (морската околна среда), водите на 
която са чисти, здравословни и продуктивни 
в съответствие с естествените специфични 
условия, и чието използване е устойчиво със 
запазен потенциал за използване от сегашните 
и бъдещите поколения, отчитайки:
а) структурата, функциите и процесите в 
морските екосистеми, заедно с физиографски­
те, географските, геоложките и климатичните 
фактори, позволяващи на екосистемите да 
функционират пълноценно и да поддържат 
своето равновесие спрямо причинените от 
човека промени в околната среда; морските 
видове и местообитания са защитени и е 
предотвратено намаляването на биологично 
разнообразие вследствие на човешката дейност, 
а разнообразните биологични компоненти 
функционират в равновесие;
б) хидроморфологичните, физичните и 
химичните характеристики на екосистемите, 
включително промени, произтичащи от чо­
вешки дейности във водата или на сушата, 
поддържат състоянието на екосистемите във 
вид, описан в буква „а“; въздействието върху 
екосистемите не следва да причинява ефект 
на замърсяване вследствие на въведените в 
морската околна среда от човека вещества, 
енергия, включително шум; 
в) доброто състояние на околната среда се 
определя на ниво морския регион на Черно 
море въз основа на качествените показатели, 
посочени в приложение № 1. 
5. „Екологична цел“ е качествено или 
количествено описание на желаното и пос­
тижимото състояние на отделните компонен­
ти на морската околна среда за региона на 
Черно море предвид оценката на натиска и 
въздействията върху тези компоненти.
6. „Екосистемен подход“ е отчитане на 
екологичните изисквания на компонентите 
на дадена екосистема във взаимовръзка и 
развитие.
7. „Еутрофикация“ е обогатяването на во­
дата с азотни и фосфорни съставки, при което 
се предизвиква усилен растеж на водорасли 
и висша водна растителност и като резултат 
се поражда нежелано нарушаване на равно­
весието на намиращите се във водната среда 
организми, както и влошаване на качеството 
на водите.
8. „Замърсяване“ е пряко или непряко 
въвеждане в морската околна среда на ве­
щества или енергия – резултат от човешка 
дейност, в това число предизвикан от човека 
морски подводен шум, което причинява или 
може да причини вредни последствия, като 
увреждане на живите ресурси и морските 
екосистеми, включително загуба на биоло­
гично разнообразие, опасност за човешкото 
здраве, възпрепятства извършването на морски 
дейности, в това число риболов, туризъм и 
отдих, както и други законосъобразни начини 
за използване на морето, влошаване качест­
вото на морските води и ограничаване на 
свързаните с това възможности за отдих, или 
общо казано – влошаване на възможностите 
за устойчиво използване на морските ресурси 
и услуги.